cyanic-selkie/wikianc huggingface dataset:
Οργάνωση δεδομένων
Η γλώσσα είναι υπεύθυνη για την ανάκτηση και ενημέρωση δεδομένων, δημιουργίας και επεξεργασίας  σχημάτων και σχεσιακών πινάκων, και ελέγχου πρόσβασης στα δεδομένα. Η SQL έγινε η πιο ευρέως χρησιμοποιούμενη γλώσσα για τις σχεσιακές βάσεις δεδομένων.Δομημένα δεδομένα   οργώνονται σε πίνακες και ο  κάθε πίνακας αναφέρεται σε μια οντότητα. Η στήλες του πίνακα αντιπροσωπεύουν της ιδιότητες της οντότητας (π.χ. Κωδικός Προϊόντος, Όνομα Προϊόντος ) και  οι γραμμές αντιπροσωπεύουν της εγγραφές .Η  οργάνωση είναι κατανοητή και μπορείς να της αναλύσεις ευκολά.
Η NoSQL  είναι μια βάση δεδομένων που είναι υπεύθυνη  για τη διαχείριση των δεδομένων που είναι σε μια μη σχεσιακή μορφή, δηλαδή δεν είναι δομημένη με πίνακα και δεν διαθέτει πίνακα σχέσεις.
Αδόμητα δεδομένα είναι αυτά που δεν βρίσκονται στης σχεσιακές βάσεις δεδομένων (NoSQL βάσεις).Δηλαδή χρησιμοποιούν μοντέλα δεδομένων  για την διαχείριση των δεδομένων όπως έγγραφα και γραφήματα .Αυτές απαιτούν μεγάλο όγκο δεδομένων  και ευέλικτα μοντέλα δεδομένων .Αυτό το πετυχαίνουμε με τη μείωση περιορισμών συνοχής δεδομένων που είναι γνωστοί σε καποιες άλλες βάσεις δεδομένων. Οι βάσεις δεδομένων NoSQL έχουν σχεδιαστεί για την κλιμάκωση σε κατανεμημένες ομάδες υλικού και προσφέρουν  ευέλικτα προγράμματα που επιτρέπουν πιο γρήγορη  και πιο  ολοκληρωμένη ανάπτυξη, αυτό της καθιστά  ιδανικές για  δομημένα και μη δομημένα δεδομένα.Η ισχυρή απόδοση έχει βελτιστοποιηθεί
Η βάσεις δεδομένων NoSQL υλοποιούνται σε πολλές σύγχρονες εφαρμογές της οποίες χρησιμοποιούμε καθημερινά.
Ευρωμπάσκετ 1993
Αποτελέσματα
Στον προκριματικό γύρο, οι ομάδες χωρίστηκαν σε 4 ομίλους των τεσσάρων ομάδων. Οι τρεις πρώτες ομάδες συνέχισαν στον επόμενο γύρο, δημιουργώντας συνολικά δύο ομίλους των έξι ομάδων. Οι τελευταίες κάθε ομίλου οδηγήθηκαν στους αγώνες κατάταξης για τις θέσεις 13 ως 16.
Προκριματικός Γύρος 2
Οι ομάδες του Α' γκρουπ διασταυρώθηκαν με αυτές του Β' και, ομοίως, οι ομάδες του Γ' γκρουπ με αυτές του Δ'. Οι τέσσερις πρώτες ομάδες των δύο γκρουπ συνέχισαν στην προημιτελική φάση. Τα στατιστικά στοιχεία των ομάδων προστέθηκαν με τα καινούρια, αλλά ο αγώνας με την τελευταία ομάδα του πρηγούμενου ομίλου δεν υπολογίστηκε. Οι δύο τελευταίες των καινούριων ομίλων οδηγήθηκαν στους αγώνες κατάταξης για τις θέσεις 9-12.
Θέσεις 5 ως 8
Για την έβδομη θέση, η Γαλλία νίκησε τη Βοσνία με 83-75.
Εξωτερικοί σύνδεσμοι
1993 Ευρωπαικο Πρωταθλημα Καλαθοσφαιρισης Ανδρων 1993 Ευρωπαικο Πρωταθλημα Καλαθοσφαιρισης Ανδρων 1993
Αστραπή (εφημερίδα)
Η Αστραπή ήταν παλιά ημερήσια απογευματινή εφημερίδα της Αθήνας που διεύθυνε ο Κ. Δ. Γιολδάσης.
Πρωτοεκδόθηκε την 1 Μαρτίου 1902 και διατηρήθηκε μέχρι το 1917. Συνέχισε την έκδοση από το 1920 μέχρι το 1922 και τέλος τον Νοέμβριο του 1923.
Υπήρξε μαχητική πολιτική εφημερίδα υπέρ των εργαζομένων τάξεων. Διατηρούσε όμως και φιλολογικές στήλες στις οποίες συνεργάζονταν ο Δημήτριος Καμπούρογλου, ο Γ. Τσακόπουλος, ο Τίμος Μωραϊτίνης και ο Γρηγόριος Ξενόπουλος.
Κατηγορία:Πρώην εφημερίδες με τόπο έκδοσης την Αθήνα Κατηγορία:Πρώην εφημερίδες στην ελληνική γλώσσα
Εστρεμαδουρική γλώσσα
Η Εστραμαδουρική γλώσσα (estremeñu [ɛhthɾeˈmẽɲu] στη γλώσσα τους) είναι μια Ρωμανική γλώσσα που ομιλείται στην Εστρεμαδούρα και την επαρχία της Σαλαμάγκας, στην Ισπανία. Αυτή η γλώσσα έχει συγγένεια με άλλες γλώσσες της Ισπανίας, όπως η Αστουριανή γλώσσα, η Κανταβρική γλώσσα ή φάλα.
Σήμερα αυτή η γλώσσα δεν είναι εκτός κινδύνου επειδή οι νέοι προτιμούν να μιλούν στα Ισπανικά ή στα καστουτικά (τις ισπανικές διαλέκτους της Εστρεμαδούρας) και όχι στα Εστρεμαδουρικά, όπως οι πρόγονοι τους.
Το αλφάβητο
Στην Εστρεμαδουρική γλώσσα χρησιμοποιείται το Λατινικό αλφάβητο. Τα γράμματα είναι: a, b, c, ch, d, e, f, g, h, i, j, l, ll, m, n, ñ, o, p, qu, r, s, t, u, v, y, z. Πρόσθετα γράμματα είναι τα τονισμένα φωνήεντα a, e, i, ο και u.
Υπάρχουν τρία διπλά γράμματα: ch, ll και qu.
a = /a/, b = /b/, c = /k/ και /θ/, ch = /ʧ/, d = /d/, e = /e/, f = /f/, g = /g/ και /h/, h = /h/, i = /i/, j = /h/, l = /l/, m = /m/, n = /n/, ñ = /ɲ/, o = /o/, p = /p/, qu = /k/, r = /ɾ/ και /r/, s = /s/ και /z/, t = /t/, u = /u/, v = /b/, y = /ʑ/, z = /ð/.
Ουσιαστικά
Τα γένη για τα ουσιαστικά είναι δύο, αρσενικό και θηλυκό. Οι λέξεις θηλυκού γένους λήγουν σε -a, για παράδειγμα: cincha, enzina, facatua. Αντίθετα, στις αρσενικού γένους λέξεις, δεν υπάρχει πάντα η ίδια κατάληξη, αλλά μπορεί να λήγουν σε: -u, -i, -ø, -a: furacu, galri, pan, artista.
Τα ουσιαστικά μπορούν να είναι σε ενικό, πληθυντικό και δυϊκό αριθμό. Ο ενικός δεν έχει κάποια ιδιαίτερη κατάληξη, αλλά ο πληθυντικός έχει το -s: gambullu (εν.)/ gambullus (πλ). Ο δυϊκός έχει ένα πρόθεμα, το es-, και μία κατάληξη, το –s, π. χ.: pinça (εν.) / pinças (πλ.) / espinças (δ.).
Επίθετα
Το γένος των επίθετων μπορεί να είναι αρσενικό ή θηλυκό, όπως τα ουσιαστικά. Οι καταλήξεις είναι -u για το αρσενικό και -a για το θηλυκό, π. χ.: artu/arta, guapu/guapa, chicu/chica. Τα επίθετα με -i έχουν την ίδια μορφή και για τους δύο αριθμούς: grandi, probi, felizi.
Στα εξτρεμαδουρικά είναι πολύ χρησιμοποιημένο το υποκοριστικό στα επίθετα με το μόρφημα -in-, όπως στην Αστουριανή γλώσσα: artinu, guapinu, chiquinu. Υπάρχουν επίσης οι κατάληξεις –ininu, -irrinu και –irrininu: chiquininu/chiquirrinu/chiquirrininu.
Ρήματα
Τα ρήματα στα εξτρεμαδουρικά μπορούν να είναι ομαλά ή ανώμαλα (πολυρίζα). Ανώμαλα είναι μόνο το ρήμα sel και το ρήμα dil. Τα ομαλά ρήματα μπορούν να έχουν μια ή δυο ρίζες.
Εξωτερικοί σύνδεσμοι
Κατηγορία:Γλώσσες της Ισπανίας Κατηγορία:Εξτρεμαδούρα
Θεοφανώ Μαρτινιακή
Η Θεοφανώ Μαρτινιακή (πέθανε στις 10 Νοεμβρίου 893 ή 897) ήταν η πρώτη σύζυγος του Λέοντα ΣΤ΄ του Σοφού. Είναι αγία της Ορθόδοξης Εκκλησίας και η μνήμη της τιμάται στις 16 Δεκεμβρίου. Το λείψανό της φυλάσσεται εντός του ναού του Αγίου Γεωργίου στο Φανάρι
Οικογένεια
Ήταν κόρη του Κωνσταντίνου Μαρτινιακού. Περαιτέρω καταγωγή της δεν είναι γνωστή. Ωστόσο, η Συνέχεια Θεοφάνη, η συνέχιση του χρονικού του Θεοφάνους του Ομολογητού από συγγραφείς που δραστηριοποιούνταν κατά τη διάρκεια της βασιλείας του Κωνσταντίνου του Πορφυρογέννητου, καταγράφει την ιστορία ενός πιθανού προγόνου κατά τη διάρκεια της βασιλείας του Θεόφιλου (βασίλεψε τα έτη 829-842).
Σύμφωνα με την εν λόγω ιστορία, υπήρξε κάποιος Μαρτινιακός που συνδεόταν εξ αγχιστείας με τον Θεόφιλο. Μια προφητεία που κυκλοφορούσε το διάστημα εκείνο, προέβλεπε ότι η οικογένεια του Μαρτινιακού επρόκειτο να κυβερνήσει την Βυζαντινή Αυτοκρατορία. Αντιδρώντας, ο Θεόφιλος ανάγκασε τον συγγενή του να γίνει μοναχός και να μετατρέψει το προσωπικό του σπίτι σε μοναστήρι.
Ο Γάλλος ιστορικός Κριστιάν Σετιπανί υποστήριξε ότι η οικογένεια του Μαρτινιακού ενδεχομένως να έχει κοινούς προγόνους με τη Φρυγική Δυναστεία (από τη Φρυγία της Μικράς Ασίας), επιτρέποντας στους απογόνους κάποια αξίωση επί του θρόνου. Υποστήριξε ότι η σύνδεση μπορεί να γίνεται μέσω μιας από τις αδελφές του ιδρυτή της δυναστείας Μιχαήλ Β´. Η προέλευση της δυναστείας δεν καταγράφεται επαρκώς.
Αυτοκράτειρα
Το Χρονικό του Συμεών του Μεταφραστή τοποθετεί τον γάμο του Λέοντα ΣΤ΄ και της Θεοφανούς στο δέκατο έκτο έτος της βασιλείας του Βασιλείου Α΄ (περί το 883). Ο Βασίλειος ήταν επισήμως ο πατέρας του Λέοντα ΣΤ΄ από την Ευδοκία Ιγγερίνα. Ωστόσο, η Ευδοκία ήταν ερωμένη και του προκατόχου του, Μιχαήλ Γ΄, ο οποίος ενδεχομένως να είναι ο φυσικός πατέρας του πρίγκιπα.
Σε κάθε περίπτωση, ο γάμος της είχε κανονιστεί από τον Βασίλειο Α΄ και επιβλήθηκε στον Λέοντα. Η κακή σχέση πατέρα και γιου μπορεί να έπαιξε κάποιο ρόλο στην τελική αποτυχία αυτού του γάμου. Ο Βασίλειος πέθανε στις 29 Αυγούστου του 886. Ο Λέων τον διαδέχθηκε στον θρόνο και η Θεοφανώ έγινε αυτοκράτειρά του.
Ήταν μορφωμένη και βαθιά θρησκευόμενη γυναίκα. Σύμφωνα με τη βυζαντινή παράδοση της βιογραφίας της, η Θεοφανώ αφιέρωνε το μεγαλύτερο μέρος της μέρας της σε προσευχές, ψαλμούς και ύμνους προς τον Θεό. Φέρεται να ήταν η κτίτωρ ή προστάτης της Μονής της Αγίας Αναστασίας της Φαρμακολύτριας στην Χαλκιδική.
Ο Συμεών αναφέρει ότι ο Λέων ερωτεύτηκε τη Ζωή Ζαούτζαινα στο τρίτο έτος της βασιλείας του, τοποθετώντας τη συνάντησή τους περί το 889. Η Ζωή έγινε ερωμένη του και αντικατέστησε τη Θεοφανώ στα συναισθήματα του Αυτοκράτορα.
Μοναστικός βίος
Το έβδομο έτος της βασιλείας της (περί το 893), η Θεοφανώ σε ένα μοναστήρι στις Βλαχέρνες, προάστιο της Κωνσταντινούπολης. Θεωρείται ιδιαίτερα αφιερωμένη στην Εκκλησία σε ολόκληρη τη ζωή της. Το εάν η αναχώρησή της ήταν εθελοντική, αφήνεται ασαφές τόσο από τον Θεοφάνη, όσο και από τον Συμεών. Η Ζωή την αντικατέστησε στο παλάτι και στη ζωή της Αυτοκρατορικής Αυλής.
Υπάρχει μια αντίφαση στο καθεστώς του γάμου της. Σύμφωνα με τον Συμεών, ο γάμος της με τον Λέοντα ακυρώθηκε επίσημα, επιτρέποντας έτσι στον Αυτοκράτορα να παντρευτεί εντός του έτους τη Ζωή. Σύμφωνα με τον Θεοφάνη όμως, ο αρχικός γάμος παρέμεινε σε ισχύ και η Ζωή παρέμεινε βασιλική ερωμένη.
Θάνατος και αγιοκατάταξη
Η Θεοφανώ πέθανε στο μοναστήρι της στις 10 Νοεμβρίου του 893 ή 897. Σύμφωνα με τον Θεοφάνη, ο Λέων και η Ζωή προχώρησαν σε γάμο μετά από αυτό. Τόσο ο Συμεών, όσο και ο Θεοφάνης, συμφωνούν ότι η Ζωή στέφθηκε Αυτοκράτειρα μόνο μετά τον θάνατο της προκατόχου της.
Η Θεοφανώ τιμήθηκε με αγιοκατάταξη από την Ορθόδοξη Εκκλησία μετά τον θάνατό της και ετάφη στον ναό των Αγίων Αποστόλων. Η μνήμη της τιμάται στις 16 Δεκεμβρίου και το λείψανό της φυλάσσεται ολόκληρο εντός του ναού του Αγίου Γεωργίου στο Φανάρι. Μετά το θάνατό της, ο σύζυγός της έχτισε μια εκκλησία, με σκοπό να την αφιερώσει σε αυτήν. Όταν αυτό του απαγορεύτηκε, αποφάσισε να την αφιερώσει στους «Αγίους Πάντες», έτσι ώστε αν η σύζυγός του αγιοποιούνταν, να τιμάται και αυτή την ημέρα της μνήμης της. Σύμφωνα με την παράδοση, ο Λέων ήταν αυτός ο οποίος επέκτεινε την γιορτή της Κυριακής μετά την Πεντηκοστή από ημέρα μνήμης όλων των Μαρτύρων σε γενικό εορτασμό των Αγίων Πάντων, μαρτύρων και μη.
Παιδιά
thumb|280px|ο [[Θεωνάς|άγιος Θεωνάς (δεύτερος κτήτωρ) και η αγία Θεοφανώ (πρώτη κτητόρισσα), της Μονής Αγίας Αναστασίας Φαρμακολύτριας στα Βασιλικά Θεσσαλονίκης - ψηφιδωτό στο υπέρθυρο της Μονής.]]
Σύμφωνα με το έργο «Εκθεσις της βασιλείου τάξεως» του Κωνσταντίνου του Πορφυρογέννητου, ο Λέων ΣΤ΄ και η Θεοφανώ είχαν μόνο μια κόρη, την Ευδοκία, που θεωρείται ότι πέθανε σε νεαρή ηλικία. Η Ευδοκία τάφηκε στο Ναό των Αγίων Αποστόλων, μαζί με τους γονείς της.
Εξωτερικοί σύνδεσμοι
Κατηγορία:Σύζυγοι Βυζαντινών Αυτοκρατόρων Κατηγορία:Άγιοι της Ορθόδοξης Εκκλησίας Κατηγορία:Ελληνίδες Βασίλισσες Κατηγορία:Βασίλισσες Κατηγορία:Βυζαντινοί του 9ου αιώνα
Μεσιέ 95
Ο Μεσιέ 95 (γνωστός και ως Μ95 και NGC 3351) είναι αστρογόνος ραβδωτός σπειροειδής γαλαξίας σε απόσταση περίπου 32 εκατομμυρίων ετών φωτός στον αστερισμό Λέων. Ανήκει στην ομάδα Μ96. Οι βραχίονές του σχηματίζουν ένα σπασμένο δακτύλιο.
Ιστορικό
Ο Μεσιέ 95 ανακαλύφθηκε από τον Πιέρ Μεσαίν μαζί με τον Μεσιέ 96 στις 20 Μαρτίου 1781 και ύστερα από τέσσερις μέρες ο Σαρλ Μεσιέ τους συμπεριέλαβε στον κατάλογό του.
Τις 16 Μαρτίου 2012 παρατηρήθηκε στο γαλαξία ο υπερκαινοφανής αστέρας SN2012aw, ο οποίος είναι αποτέλεσμα της κατάρρευσης ενός ογκώδη αστέρα. Ο υπερκαινοφανής έφτασε σε μέγεθος 13,4.
Ομάδα Μ96
Ο Μεσιέ 95 ανήκει στην ομάδα Μ96 όπως και αρκετοί άλλοι γαλαξίες, μεταξύ των οποίων ο Μεσιέ 96 και ο Μεσιέ 105.
Εξωτερικοί σύνδεσμοι
Κατηγορία:Σπειροειδείς γαλαξίες 95 3351 Κατηγορία:Λέων (αστερισμός)
Κόιντος ο Σμυρναίος
Ο Κόιντος ο Σμυρναίος ήταν Έλληνας επικός ποιητής και γραμματικός, του οποίου το έργο «Τα μεθ' Όμηρον» (Τα μετά τον Όμηρο, διεθνώς: Posthomerica) συνεχίζει τη διήγηση του Τρωικού Πολέμου μετά τα όσα αφηγείται η Ιλιάδα.
Βιογραφικά στοιχεία
Η εποχή που έζησε ο Κόιντος ο Σμυρναίος τοποθετείται παραδοσιακά στο δεύτερο μισό του 4ου αιώνα μ.Χ., με ορισμένους φιλολόγους να υιοθετούν μία προγενέστερη περίοδο, στον 3ο ή και στον 2ο αιώνα, υποστηρίζοντας ότι «Τα μεθ' Όμηρον» έχουν επιδράσεις από τη «δεύτερη σοφιστική» σχολή των Ελλήνων ρητόρων, η οποία άκμασε τον 1ο και τον 2ο αιώνα.
Η πρώτη τυπωμένη έκδοση του Σμυρναίου (Editio princeps) πραγματοποιήθηκε στη Βενετία από τον Άλδο Μανούτιο το 1504 υπό τον τίτλο ''Quinti Calabri derelictorum ab Homero libri XIV. Venetiis: in aedibus Aldi.'' Ο Μανούτιος τον αποκαλεί Quintus Calaber, επειδή το μόνο γνωστό χειρόγραφο του έπους του ανακαλύφθηκε στο Οτράντο της Καλαβρίας από τον Έλληνα καρδινάλιο Βησσαρίωνα το 1450. Το προσωνύμιο «Κόιντος ο Σμυρναίος» του πρωτοδόθηκε από τον Lorenz Rhodomann στη Λειψία, που το 1577 προσέθεσε και λατινική μετάφραση από τον Michael Neander.
Περιεχόμενα του «Τα μεθ' Όμηρον»
Τα πρώτα 4 βιβλία καλύπτουν την ύλη της «Αιθιοπίδος» του Αρκτίνου, με τις πράξεις και τους θανάτους της Αμαζόνας Πενθεσίλειας, του Μέμνονα και του Αχιλλέως, καθώς και τους επιτάφιους αγώνες στη μνήμη του τελευταίου.
Τα βιβλία 5 ως 12 αντιστοιχούν στη «Μικρά Ιλιάδα» και περιγράφουν την αντιδικία ανάμεσα στον Αίαντα και τον Οδυσσέα για τα όπλα του Αχιλλέα, τον θάνατο του Αίαντα, τα κατορθώματα του Νεοπτόλεμου, του Ευρύπυλου και του Δηίφοβου, τους θανάτους του Πάρι και της Οινώνης, και τέλος την κατασκευή του Δούρειου Ίππου.
Τα υπόλοιπα δύο βιβλία αντιστοιχούν στην «Ιλίου πέρσιν» και αφηγούνται την άλωση της Τροίας, τη θυσία της Πολυξένης πάνω στον τάφο του Αχιλλέα, την αναχώρηση των Ελλήνων και τον διασκορπισμό του στόλου τους από θύελλα.
Παναγιώτης Αλεξιανός
Ο Παναγιώτης Αλεξιανός (ρωσικά: Панагиотти (Панаиоти Павлович) Алексиано, ; — 1788) ήταν υποναύαρχος του ρωσικού Πολεμικού Ναυτικού.
Βιογραφία
Ο Έλληνας Παναγιώτης Αλεξιανός κατά τη διάρκεια του Πρώτου Ρωσοτουρκικού πολέμου, κατά τη βασιλεία της Αικατερίνης ΙΙ, έλαβε μέρος στην εκστρατεία του Αρχιπελάγους. Κατετάγη εθελοντής του ρωσικού στόλου στο Λιβόρνο τον Φεβρουάριο του 1769. Κατά τη διάρκεια του έτους, προσλαμβάνει πλοηγούς από Έλληνες και Σλάβους των Βαλκανίων για τη μοίρα του ναυάρχου Σπιρίντοβ. Προς το τέλος του 1769 αγόραζε όπλα για το ρωσικό Πολεμικό Ναυτικό. Τον Απρίλιο του 1770 με το ντελίνι (πολεμικό της γραμμής) "Ροστισλάβ", υπό τις διαταγές του πλοιάρχου Λουπάντιν, ενώθηκε με τον ρωσικό Στόλο. Συμμετείχε στη ναυμαχία της Χίου. Στη Ναυμαχία του Τσεσμέ 26 του Ιούνη του 1770 αιχμαλώτισε και έφερε έξω από το κόλπο τουρκική γαλέρα.
Οι πρώτες διακρίσεις
Για τον άθλο αυτό ο υπολοχαγός Αλεξιανός την ίδια χρονιά διορίστηκε διοικητής της φρεγάτας "Άγιος Παύλος" με 26 πυροβόλα. Ο Αλεξιανός από την έναρξη της εκστρατείας απολαμβάνει την εμπιστοσύνη της διοίκησης. Λίγο μετά το Τσεσμέ, στο διάστημα 27 Αυγούστου - 29 Σεπτεμβρίου 1770, πάνω στη φρεγάτα του κυμάτιζε η ναυαρχική σημαία του Αλεξέι Ορλόφ. Διακρινόμενος για το θάρρος του και την πρωτοβουλία του, ο Αλεξιανός το μεγαλύτερο μέρος του πολέμου υπηρέτησε σε ξεχωριστές, ανεξάρτητες αποστολές. Στις 9 Σεπτεμβρίου του 1771 με άγημα από το "Παύλος" που αποβίβασε το βράδυ στο νησί Κως, κατέλαβε το τουρκικό φρούριο Κέφαλος. Στις 28 Φλεβάρη του 1772 κοντά στο νησί της Ρόδου, ο "Άγιος Παύλος" αιχμαλώτισε τουρκικό πλεούμενο με δύο πυροβόλα. Στις 8 Σεπτέμβρη του 1772 τιμήθηκε με το παράσημο Τάγματος του Αγίου Γεωργίου Δ Τάξεως. Τον Οκτώβριο, ο κόμης Ορλόφ έστειλε τον Αλεξιανό συνοδεία μόνο μιας φελούκας στις εκβολές του Νείλου. Από πληροφορίες της κατασκοπείας, στο φρούριο της Νταμιέτα έφτασαν δύο τουρκικές φρεγάτες των 20 πυροβόλων και αρκετά μικρότερα πλοία. Παρά το αριθμητικό πλεονέκτημα και την πλεονεκτική θέση των Τούρκων – τους κάλυπταν και οι επάκτιες πυροβολαρχίες – στις 21 Οκτωβρίου, πλησιάζοντας σε απόσταση βολής στα εχθρικά πλοία, ο "Άγιος Παύλος" σήκωσε τη ρωσική σημαία και άνοιξε τις μπουκαπόρτες. Και τότε, παρά το πυρ από τρεις πλευρές, πήγε κατ 'ευθείαν ανάμεσα στα δύο μεγάλα πλοία, όπου έριξε την άγκυρα, και μπήκε αμέσως στον αγώνα. Μετά από δύο ώρες, καταστρέφοντας τα δύο μεγάλα πλοία του εχθρού και αιχμαλωτίζοντας μερικά μικρά, η ρωσική φρεγάτα ξέφυγε από τα πυρά και στάθηκε στο αγκυροβόλιο. Την επόμενη μέρα, ναυμάχησε με πλοίο γραμμής που ήρθε από την Αλεξάνδρεια και μετά από μια σύντομη μάχη με νίκη έφυγε από την Νταμιέτα. Ο κόμης Αλέξιος Ορλώφ ενημέρωσε την Αικατερίνη Β για αυτήν τη μάχη.
Οι ανταμοιβές
Ως ανταμοιβή ο Αλεξιανός πήρε όλα τα εμπορεύματα που κατασχέθηκαν από αυτόν, εκτός από τα τρόπαια, που είχαν προηγουμένως αποσταλεί στην Αγία Πετρούπολη. Η αξία της νίκης στην Νταμιέτα του Αλεξιανού μαζί και της μοίρας του Κονιάγεβ στην Πάτρα ήταν τεράστιες. Μετά από αυτή τη νέα ήττα οι Τούρκοι μέχρι το τέλος του πολέμου, δεν τόλμησαν οποιαδήποτε σημαντική επίθεση ενάντια στο ρωσικό στόλο στο Αρχιπέλαγος. Κατά το ίδιο έτος, το 1772, ο Αλεξιανός αιχμαλώτισε κοντά στη Ρόδο 3 τουρκικά πλεούμενα και κατά την προσέγγιση της Γιάφα - δύο οπλισμένα τουρκικά πλεούμενα. Κατά την περιπολία στο Αρχιπέλαγος, στις ακτές της Ανατολίας και της Ρούμελης, αιχμαλώτισε πολλά τουρκικά και γαλλικά πλεούμενα με εφόδια για για τους Τούρκους. Το 1773 ο Αλεξιανός με τη μοίρα του πλοιάρχου Κόζουχοβ συμμετείχε στην πολιορκία και την κατάληψη της Βηρυτού. Στις 26 Ιουλίου του 1774, ο "Άγιος Παύλος" με δύο γαλέρες σε περιπολία στην περιοχή των Δαρδανελίων επιτέθηκαν στο φρούριο του κόλπου του Σάρου, με 160 άνδρες υπό τη διοίκηση του Αλεξιανού έχοντας μόνο δύο πυροβόλα, και το ανάγκασαν να παραδοθεί. Κατέλαβε 16 πυροβόλα και πολλά πυρομαχικά και όπλα. Το 1776 ο Αλεξιανός ανέλαβε στη Βαλτική Θάλασσα διαδοχικά τα πλοία "Αγ. Αλέξανδρος Νιέφσκι", "Ισίδωρος" και "Κωνσταντίνος". Στις 26 Νοεμβρίου του 1777 στον πλωτάρχη πια Αλεξιανό απονεμήθηκε το παράσημο Τάγματος του Αγίου Γεωργίου Γ Τάξεως.
Ως πλοίαρχος
Το 1783, με τον βαθμό του πλοιάρχου ο Αλεξιανός μεταφέρθηκε στο στόλο της Μαύρης Θάλασσας. Το 1788, ο υποναύαρχος Αλεξιανός, με το ντελίνι «Άγιος Βλαδίμηρος», συμμετείχε στη μοίρα του Υποναυάρχου Π.Τζονς στις εχθροπραξίες στις εκβολές του ποταμού Δνείπερου. Στις 17 και 18 Ιουνίου ο Αλεξιανός, με μια μοίρα της ιστιοφόρων, συνέβαλε στην ήττα του τουρκικού στόλου στο Οτσάκοβ. Σχετικά με τα γεγονότα αυτά, ο διοικητής του στρατού Νικολάι Κόρσακοφ έγραψε στον Ντε Ριμπάς «Ο Αλεξιανός και στις δύο μάχες, δεν ήταν διοικητής, δρούσε σαν διοικητής, όλοι ακολουθούσαν τις συμβουλές του, όπου βρίσκεται αυτός ο Θεός μας βοηθά, και όλες οι ελπίδες μας ήταν πάνω του."
Θάνατος
Στις 8η Ιουλίου του ίδιου έτους, ο υποναύαρχος Αλεξιανός πέθανε πάνω στο πλοίο «Άγιος Βλαδίμηρος». Ο αδελφός του, Αντώνης Αλεξιανός, επίσης υπηρέτησε στο ρωσικό Ναυτικό και ήταν αντιναύαρχος. Η κόρη του Άννα το 1789 ήταν παντρεμένη με τον υποναύαρχο Μ. Βοηνόβιτς, διοικητή του στόλου της Μαύρης Θάλασσας.
Πηγές
Κατηγορία:Ρώσοι στρατιωτικοί
Σάντερλαντ
Το Σάντερλαντ (αγγλικά: Sunderland) είναι πόλη και μητροπολιτική περιοχή στις έκβολές του ποταμού Γουέαρ στη Βορειοανατολική Αγγλία. Το 2011 είχε πληθυσμό 174.286.
Ιστορική Αναφορά
Στην περιοχή που σήμερα βρίσκεται το Σάντερλαντ, ιστορικά υπήρχαν τρεις οικισμοί. Ο πρώτος, δημιουργήθηκε το 674 μ.Χ.. Αργότερα το Σάντερλαντ αναπτύχθηκε σαν λιμάνι που έπαιζε σημαντικό ρόλο στο εμπόριο άνθρακα και αλατιού. Κατά τον 14ο αιώνα, άνθησε η ναυπήγηση πλοίων.
Αθλητισμός
Στο Σάντερλαντ βρίσκεται η έδρα της ποδοσφαιρικής ομάδας Σάντερλαντ ΑΦΚ που δημιουργήθηκε το 1879.
Αδελφοποιημένες πόλεις
Το Σάντερλαντ είναι αδελφοποιημένο με τις παρακάτω πόλεις:
Εξωτερικοί σύνδεσμοι
Κατηγορία:Πόλεις της Αγγλίας
Λεωνίδας Παλαιολόγος (αρχιτέκτονας)
Ο Λεωνίδας Παλαιολόγος, ήταν αρχιτέκτονας απόφοιτος της Αυτοκρατορικής Σχολής Καλών Τεχνών Κωνσταντινουπόλεως (1913). Εργάστηκε ως ελεύθερος επαγγελματίας στη Θεσσαλονίκη
Παραπομπές
Κατηγορία:Έλληνες αρχιτέκτονες
Λουκάς Θεοδωρακόπουλος
Ο Λουκάς Θεοδωρακόπουλος (1925 - 26 Απριλίου 2013) ήταν Έλληνας ποιητής και μεταφραστής.
Βιογραφικό
Έκανε την εμφάνισή του στο χώρο της λογοτεχνίας το 1954 με την ποιητική συλλογή «Σχήμα κραυγής».
Συνεργάστηκε με τα περιοδικά «Επιθεώρηση Τέχνης», «Διαγώνιος», «Εφημερίδα των ποιητών», «Εννέα οδοί» (της Καβάλας). Ήταν συνιδρυτής του εκδοτικού οίκου «Πολύχρωμος Πλανήτης», είχε δε αναλάβει και την επιμέλεια των κειμένων.
Πρωτοπόρος του κινήματος απελευθέρωσης των ομοφυλοφίλων στη χώρα μας, ανήκε στο Απελευθερωτικό Κίνημα Ομοφυλόφιλων Ελλάδας (ΑΚΟΕ), είχε δε την ευθύνη της έκδοσης του περιοδικού «Αμφί» κατά την περίοδο 1979 έως 1984.
Ανήκει στην πρώτη μεταπολεμική γενιά. Η ποίησή του είναι απαξιωτική όσον αφορά στις κοινώς παραδεδεγμένες αξίες, ενώ εκφράζει ανοιχτά τον μη αποδεκτό κοινωνικά ερωτισμό του. Στα πεζά του χρησιμοποιεί τον εσωτερικό μονόλογο. Ποιήματά του μεταφράστηκαν στα αγγλικά.
Απεβίωσε στην Αθήνα στις 26 Απριλίου 2013.
Παραπομπές
Κατηγορία:Νεοέλληνες ποιητές Κατηγορία:Πρώτη Μεταπολεμική Γενιά Κατηγορία:ΛΟΑΤ πρόσωπα από την Ελλάδα Κατηγορία:Έλληνες ακτιβιστές δικαιωμάτων ΛΟΑΤ
Ένωση Διαχειριστών Αρχείων
Η Ένωση Διαχειριστών Αρχείων (αγγλ. Association of Records Managers and Administrators - ARMA) ιδρύθηκε το 1955 και είναι ένας μη κερδοσκοπικός οργανισμός, ο οποίος εκπροσωπεί όσους ασχολούνται επαγγελματικά με τη διαχείριση των αρχείων και της πληροφόρησης, εντός των ΗΠΑ, του Καναδά και 30 επιπλέον χωρών.
Διοίκηση
Η ARMA διευθύνεται από το Διοικητικό Συμβούλιο (Board of Directors), το οποίο εκλέγεται από τα μέλη της και αποτελείται από τον Πρόεδρο (President), τον Εκλεγμένο Πρόεδρο (President-Elect), τον Ταμία (Treasurer), τον Προηγούμενο Πρόεδρο (Chair / Immediate Past President) και 12 Διευθυντές (Directors). Το Διοικητικό Συμβούλιο εγκρίνει τις πολιτικές και τον τρόπο λειτουργίας που θα ακολουθήσει η ένωση, οι οποίες κατέχουν σημαντικό ρόλο στη συνολική διαχείριση του έργου και των υποθέσεων της. Οι συμμετέχοντες στο έργο της ARMA καλούνται να λειτουργούν σύμφωνα με το συγκεκριμένο τρόπο λειτουργίας, ο οποίος προκειμένου να αντικατοπτρίζει τις εκάστοτε συνθήκες αναθεωρείται τακτικά.
Σκοπός
Η αποστολή της ARMA είναι να εκπροσωπήσει όσους ασχολούνται επαγγελματικά με τη διαχείριση των πληροφοριών και των αρχείων, να προωθήσει τα συμφέροντα τους και να καθιερώσει πρότυπα και πρακτικές για την ενίσχυση του έργου τους. Σύμφωνα με την επίσημη ιστοσελίδα της ARMA, βασική επιδίωξη της ένωσης είναι να παρέχει ευκαιρίες εκπαίδευσης, πηγές και να θεσπίζει πρότυπα, τα οποία τους επαγγελματίες να διαχειρίζονται την πληροφόρηση ως ένα κρίσιμο στοιχείο της οργανωτικής αξίας. Για την επίτευξη του σκοπού της, η ARMA θέτει τους εξής στόχους:
Μέλη
Η ARMA αριθμεί περίπου 10.000 μέλη, τα οποία καλύπτουν όλες τις ειδικότητες διαχειριστών αρχείων, οι οποίοι απασχολούνται επαγγελματικά εντός του Καναδά, των ΗΠΑ και άλλων 30 χωρών. Έχει συστήσει μια ειδική Επιτροπή Διεθνών Σχέσεων (International Relations Committee) για την εκπροσώπηση των διεθνών μελών της και έχει ορίσει πέντε διεθνείς πρέσβεις (International Ambassadors), οι οποίοι διευκολύνουν την επικοινωνία μεταξύ των μελών και της ARMA.
Δράση
Η ARMA μέσα από το σύνολο των δραστηριοτήτων της αποσκοπεί την ενίσχυση του επαγγέλματος της διαχείρισης των αρχείων και της πληροφόρησης. Συγκεκριμένα, παρέχει στα μέλη της ευκαιρίες δικτύωσης και επαγγελματικής εξέλιξης και διεξάγει ετήσιο συνέδριο (Annual Conference), το οποίο δίνει τη δυνατότητα σε επαγγελματίες διαχειριστές των αρχείων να έρθουν σε επαφή, να ανταλλάξουν ιδέες, να ενημερωθούν για σημαντικά ζητήματα του χώρου, καθώς και να αναπτύξουν συνεργατικές σχέσεις μεταξύ τους. Επιπρόσθετα, η ARMA αναπτύσσει τα πρότυπα και τις κατευθυντήριες γραμμές για τη διαχείριση των αρχείων και αποτέλεσε βασικό παράγοντα κατά την ανάπτυξη του προτύπου διαχείρισης Διεθνών Αρχείων, ISO-15489. Επιπλέον, εκδίδει το διμηνιαίο περιοδικό «Information Management», σε έντυπη μορφή, το οποίο απευθύνεται σε επαγγελματίες που διαχειρίζονται αρχεία και πληροφορίες σε επαγγελματικό επίπεδο και περιλαμβάνει άρθρα σχετικά με τις τελευταίες εξελίξεις στον τομέα. Παράλληλα, αναγνωρίζει τα επιτεύγματα των μελών της με την απονομή τιμητικών βραβεύσεων.
Σημαία της Γουινέας
Η σημαία της Γουινέας αποτελείται από τα χρώματα του παναφρικανικού κινήματος, δηλ. κόκκινο, κίτρινο και πράσινο, σε τρεις κάθετες λωρίδες. Ως πρώην γαλλική αποικία, δεν είναι τυχαίο ότι το σχέδιο είναι τρίχρωμο. Υιοθετήθηκε στις 10 Νοεμβρίου 1958. Η χώρα έχει Σύνταγμα από τις 23 Δεκεμβρίου 1990.
Εξωτερικοί σύνδεσμοι
Γουινεα Κατηγορία:Εθνικά σύμβολα της Γουινέας
Εθνόσημο της Γουιάνας
right|250px Το εθνόσημο της Γουιάνας εγκρίθηκε από το Κοινοβούλιο της χώρας στις 25 Φεβρουαρίου 1966, μετά την εισαγωγή του από τη Βασίλισσα Ελισάβετ Β΄ στις 21 Ιανουαρίου εκείνης της χρονιάς. Περιλαμβάνει έναν θυρεό με το κεφαλομάντιλο ενός Αμερικανού ινδικής καταγωγής, που συμβολίζει τους αυτόχθονες κατοίκους της χώρας. Στις άκρες του έχει δύο διαμάντια, σύμβολα της βιομηχανίας μεταλλευμάτων και μια περικεφαλαία (μοναρχικά εμβλήματα). Το θυρεό κρατούν δύο ιαγουάροι, οι οποίοι επίσης βαστούν ένα τσεκούρι, ένα ζαχαροκάλαμο και ένα στάχυ από ρύζι (σύμβολα της βιομηχανίας ρυζιού και ζάχαρης), ένα θυρεό φιλοτεχνημένο με τον κρίνο Victoria regia, το εθνικό λουλούδι της Γουιάνας, τρεις μπλε κυματιστές γραμμές, που συμβολίζουν τα τρία κύρια ποτάμια της χώρας και το φασιανό Canje, το εθνικό πτηνό της Γουιάνας. Κάτω από το εθνόσημο ξετυλίγεται ένα πανό, που γράφει το εθνικό ρητό της χώρας στα αγγλικά: ONE PEOPLE, ONE NATION, ONE DESTINY (Ένας λαός, ένα κράτος, ένα πεπρωμένο).
Πηγές
Γουιανα Κατηγορία:Εθνικά σύμβολα της Γουιάνας
Πριγκίπισσα Ευγενία της Ελλάδας και της Δανίας
Η Ευγενία της Ελλάδας και της Δανίας (10 Φεβρουαρίου 1910 - 15 Οκτωβρίου 1988) ήταν η μοναδική κόρη του Γεωργίου της Ελλάδας και της Μαρίας Βοναπάρτη.
Βιογραφία
Είναι συγγραφέας του βιβλίου Τσάρεβιτς, ο Μικρός Μάρτυρας (Γαλλικά: Le Tsarevitch, Enfant Martyr), μια βιογραφία του Αλεξίου Νικολάγιεβιτς, Τσάρεβιτς της Ρωσίας, γραμμένη στα γαλλικά, η οποία δημοσιεύθηκε το 1990.
Η Πριγκίπισσα Ευγενία, παντρεύτηκε στις 30 Μαΐου 1938, τον Πολωνό Πρίγκιπα Δομίνικο Ραντζιβίου (Radziwiłł), γιο της Ρενάτας της Αυστρίας, στο Παρίσι και χώρισαν το 1946. Απέκτησαν μια κόρη και ένα γιο:
Η Ευγενία ξαναπαντρεύτηκε στις 28 Νοεμβρίου 1949 τον Ραϊμόνδο των Τουρν & Τάξις, πρίγκιπα του Τόρε & Τάσσο, 2ο δούκα του Καστέλο Ντουίνο, τον οποίο επίσης χώρισε το 1965. Απέκτησαν έναν γιο:
Τιμητικές διακρίσεις
Ελληνικές
Ξένες
Παραπομπές
Κατηγορία:Πριγκίπισσες της Ελλάδας και της Δανίας Ευγενία Ελλαδα Ευγενια Ευγενια Κατηγορία:Πριγκίπισσες της Γερμανίας Κατηγορία:Πριγκίπισσες του Τουρν και Τάξις Κατηγορία:Πριγκίπισσες της Δανίας
Βιομηχανικά ρομπότ
Ένα βιομηχανικό ρομπότ καθορίζεται από το πρότυπο ISO ως ένας αυτόματα ελεγχόμενος, επαναπρογραμματιζόμενος, πολλαπλός βραχίονας κατασκευασμένος με τρεις ή περισσότερους άξονες. Το πεδίο της ρομποτικής μπορεί να χαρακτηριστεί πιο ουσιαστικά ως η μελέτη, ο σχεδιασμός και η χρήση robot για την δημιουργία κατασκευών (ένας top-level ορισμός στηρίζεται στον εκ των προτέρων καθορισμό των ρομπότ).
Τυπικές εφαρμογές της ρομποτικής είναι η συγκόλληση, οι βαφές, η συναρμολόγηση, η τοποθέτηση (όπως συσκευασίες, παλετοποιήσεις και SMT), ο έλεγχος προϊόντων, και οι δοκιμές. Και όλα αυτά με υψηλή αντοχή, ταχύτητα και ακρίβεια.
Τα είδη των βιομηχανικών ρομπότ
Τα πιο συχνά χρησιμοποιούμενα ρομπότ είναι τα αρθρωτά, τα SCARA και τα ρομπότ που χρησιμοποιούν τις καρτεσιανές συντεταγμένες(γνωστά και ως ρομπότ πίνακα ή ρομπότ Χ Υ Ζ). Στο πλαίσιο της γενικής ρομποτικής, τα περισσότερα είδη ρομπότ εμπίπτουν στην κατηγορία των ρομποτικών βραχιόνων, συνυφασμένο με τη χρήση της λέξης βραχίονας στο προαναφερθέν πρότυπο (ISO). Τα ρομπότ εμφανίζουν διαφορετικό βαθμό αυτονομίας:
Ιστορία της ρομποτικής βιομηχανίας
Ο George Devol αιτήθηκε τα πρώτα διπλώματα ευρεσιτεχνίας για ρομπότ το 1954 (του χορηγήθηκε το 1961). Η πρώτη εταιρεία που παρήγαγε ρομπότ ήταν η Unimation, που ιδρύθηκε από τον Devol και τον Joseph F. Engelberger το 1956 και αρχικά βασίστηκε στο δίπλωμα ευρεσιτεχνίας του Devol. Τα ρομπότ της Unimation που ονομαζόταν επίσης και μηχανές προγραμματισμένων μεταφορών, λόγω της κύριας λειτουργίας τους που ήταν η μεταφορά αντικειμένων από ένα σημείο σε κάποιο άλλο, για αποστάσεις 4 μέτρων το πολύ. Χρησιμοποιούσαν υδραυλικούς ενεργοποιητές και είχαν προγραμματιστεί σε κοινές συντεταγμένες, δηλαδή οι γωνίες των διαφόρων αρθρώσεων αποθηκεύονταν κατά τη διάρκεια μιας φάσης διδασκαλίας και να αναπαράγονταν κατά τη λειτουργία. Ήταν ακριβή κατά 1/10,000 της ίντσας. (σημ: αν και η ακρίβεια δεν είναι το κατάλληλο μέτρο για τα ρομπότ, που συνήθως αξιολογούνται από τον ορισμό της επαναληψιμότητας). Η Unimation αργότερα αδειοδότησε την Kawasaki Heavy Industries και την Guest-Nettlefolds κατασκευάζοντας τα Unimates στην Ιαπωνία και την Αγγλία αντίστοιχα. Για αρκετό καιρό ο μοναδικός ανταγωνιστής της Unimation ήταν η Cincinnati Milacron Inc. του Οχάιο. Αυτό άλλαξε ριζικά στα τέλη της δεκαετίας του 1970, όταν πολλοί μεγάλοι ιαπωνικοί όμιλοι άρχισαν να παράγουν παρόμοια βιομηχανικά ρομπότ.
Το 1969 ο Victor Scheinman στο Πανεπιστήμιο του Στάνφορντ ανακάλυψε το "βραχίονα του Στάνφορντ", έναν πλήρως ηλεκτρικό, 6 - αρθρωτό ρομποτικό άξονα σχεδιασμένο για να καταστεί δυνατή η λύση του βραχίονα. Αυτό επέτρεψε να ακολουθεί με ακρίβεια αυθαίρετες διαδρομές στο χώρο και διεύρυνε τις δυνατότητες χρήσης του ρομπότ σε πιο εξελιγμένες εφαρμογές, όπως η συναρμολόγηση και συγκόλληση. Ο Scheinman σχεδίασε κι ένα δεύτερο βραχίονα για το εργαστήριο Τεχνητής Νοημοσύνης του ΜΙΤ. Αφού έλαβε μια υποτροφία από την Unimation για να εξελίξει τα σχέδια του, στη συνέχεια τα πούλησε στην ίδια εταιρία, όπου συνέχυσε να τα εξελίσσει με την υποστήριξη της General Motors και έπειτα το έβγαλε στην αγορά ως την καθολικά προγραμματιζόμενη μηχανή για συναρμολόγηση (PUMA).
Το ενδιαφέρον στη ρομποτική αυξήθηκε στα τέλη του 1970 και πολλές εταιρείες των ΗΠΑ εισήλθαν στον τομέα, συμπεριλαμβανομένων των μεγάλων εταιρειών όπως η General Electric, και η General Motors (η οποία σχημάτισε με κοινοπραξία την FANUC robotics με την FANUC LTD της Ιαπωνίας). Στις πρωτοπόρες εταιρίες περιλαμβάνονται η Automatrix και η Adept Technology Inc. Στην κορύφωση της έκρηξης της ρομποτικής το 1984 η Unimation εξαγοράστηκε από την Westinghouse Electric Corporation έναντι 107 εκατομμυρίων δολαρίων. Η Westinghouse πούλησε την Unimation στην Γαλλική Stäubli Faverges SCA το 1988, η οποία ακόμα παράγει αρθρωτά ρομπότ για γενικές βιομηχανικές εφαρμογές, η οποία αγόρασε ακόμη και το ρομποτικό τμήμα της Bosch στα τέλη του 2004.
Μόνο λίγες μη Ιαπωνικές εταιρίες κατάφεραν να επιβιώσουν σε αυτή την αγορά, οι κυριότερες είναι η Adept Technology, η Stäubli-Unimation, η Swedish-Swiss η ABB Asea Brown Boveri και η Γερμανική KUKA Robotics.
Ορισμός παραμέτρων
Η ακρίβεια και η επαναληψιμότητα είναι διαφορετικά μέτρα. Η επαναληψιμότητα είναι συνήθως το πιο σημαντικό κριτήριο για ένα ρομπότ. Το ISO 9283 καθορίζει μια μέθοδο με την οποία τόσο η ακρίβεια όσο και η επαναληψιμότητα μπορούν να μετρηθούν. Συνήθως ένα ρομπότ επιστρέφει στη θέση που διδάχτηκε πολλές φορές και το σφάλμα υπολογίζεται σε κάθε επιστροφή στη θέση του μετά την επίσκεψη από 4 διαφορετικές θέσεις. Επαναληψιμότητα είναι η ποσοτικοποίηση με τη χρήση της τυπικής απόκλισης των δειγμάτων και στις τρεις διαστάσεις. Ένα τυπικό ρομπότ μπορεί, φυσικά να κάνει σφάλμα θέσης που να την υπερβαίνει και αυτό θα μπορούσε να είναι ένα πρόβλημα για τη διαδικασία. Επιπλέον, η επαναληψιμότητα είναι διαφορετική σε διάφορα μέρη του φακέλου εργασίας, και επίσης αλλάζει ανάλογα με την ταχύτητα και το ωφέλιμο φορτίο. Το ISO 9283 ορίζει ότι η ακρίβεια και η επαναληψιμότητα πρέπει να μετράται με τη μέγιστη ταχύτητα και το μέγιστο ωφέλιμο φορτίο. Όμως, αυτό οδηγεί σε απαισιόδοξες τιμές, ενώ τα ρομπότ θα μπορούσαν να είναι πολύ πιο ακριβή και επαληθεύσιμα σε ελαφριά φορτία και ταχύτητες. Η επαναληψιμότητα σε μια βιομηχανική διαδικασία εξαρτάται επίσης από την ακρίβεια στο τέλος της επίδρασης, για παράδειγμα, μια αρπάγη, ακόμα και ο σχεδιασμός των «δάχτυλων», που ταιριάζουν με τη λαβή του αντικειμένου που άρπαξε. Για παράδειγμα, αν ένα ρομπότ πιάσει μια βίδα από το κεφάλι, η βίδα θα μπορούσε να είναι υπό μια τυχαία γωνία. Μια μεταγενέστερη προσπάθεια να τοποθετήσει τη βίδα σε μια τρύπα θα μπορούσε εύκολα να αποτύχει. Αυτά και άλλα παρόμοια σενάρια θα μπορούσαν να βελτιωθούν π.χ. με κάποιους "οδηγούς" κάνοντας την είσοδο στην τρύπα κωνική.
Διεπαφές και προγραμματισμός ρομπότ
Η εγκατάσταση ή ο προγραμματισμός των κινήσεων και των ακολουθιών για ένα βιομηχανικό ρομπότ συνήθως διδάσκονται με τη σύνδεση του ελεγκτή του ρομπότ σε ένα φορητό υπολογιστή, επιτραπέζιο υπολογιστή ή (εσωτερικού ή Διαδικτυακού) δικτυακό υπολογιστή.
Ένα ρομπότ και μια συλλογή μηχανών ή περιφερειακών αναφέρονται ως κελί εργασίας, ή κελί. Ένα τυπικό κελί μπορεί να περιέχει έναν τροφοδότη των τμημάτων, μια μηχανή σχεδίασης και ένα ρομπότ. Οι διάφορες μηχανές είναι ένα ολοκληρωμένο σύστημα και ελέγχονται από έναν υπολογιστή ή ένα PLC. Το πώς αλληλεπιδρά το ρομπότ με τις άλλες μηχανές στο κελί πρέπει να προγραμματιστεί, τόσο όσον αφορά τις θέσεις τους στο κελί όσο και τον συγχρονισμό τους.
Λογισμικό: Ο υπολογιστής εγκαθίσταται με αντίστοιχο λογισμικό διασύνδεσης. Η χρήση ενός υπολογιστή απλοποιεί σημαντικά τη διαδικασία προγραμματισμού. Εξειδικευμένο ρομποτικό λογισμικό  λειτουργεί είτε στον ελεγκτή του ρομπότ ή στον υπολογιστή ή και τα δύο ανάλογα με το σχεδιασμό του συστήματος.
Η διδασκαλία των θέσεων των ρομπότ μπορεί να επιτευχθεί με διάφορους τρόπους:
Εντολές θέσεων: Το ρομπότ μπορεί να κατευθυνθεί προς την επιθυμητή θέση χρησιμοποιώντας ένα γραφικό περιβάλλον βασισμένο σε κείμενο ή εντολές στις οποίες η απαιτούμενη θέση X-Y-Z μπορούν να προσδιορίζονται και να επεξεργάζονται.
Διδακτικό μέσο: Οι θέσεις των ρομπότ μπορούν να διδαχθούν μέσω ενός εκπαιδευτικού μέσου. Αυτό είναι μια φορητή μονάδα ελέγχου και προγραμματισμού. Τα κοινά χαρακτηριστικά των εν λόγω μονάδων είναι η δυνατότητα να στέλνουν τα ρομπότ σε μια επιθυμητή θέση, ή "ίντσας" ή "επαφής" για να ρυθμιστεί μια θέση. Έχουν επίσης έναν τρόπο για να αλλάζουν την ταχύτητα από μια χαμηλή ταχύτητα που συνήθως απαιτείται για την προσεκτική τοποθέτηση, ή κατά τη διάρκεια δοκιμών μιας νέας ή τροποποιημένης ρουτίνας. Ένα μεγάλο κουμπί ακινητοποίησης έκτακτης ανάγκης συνήθως περιλαμβάνεται. Συνήθως όταν το ρομπότ έχει προγραμματιστεί δεν υπάρχει πλέον λόγος για τη χρήση διδάσκοντος μέσου.
Οδηγούμενο-από-τη-μύτη: είναι μια τεχνική που προσφέρονται από πολλούς κατασκευαστές ρομπότ. Σε αυτή τη μέθοδο, ένας άνθρωπος κρατάει το μηχανισμό χειρισμού του ρομπότ, ενώ κάποιος άλλος εισάγει μια εντολή που απενεργοποιεί το ρομπότ προκαλώντας το να χαλαρώσει. Ο χρήστης μετακινεί το ρομπότ στη συνέχεια με το χέρι στην απαιτούμενη θέση και/ή κατά μήκος μιας απαιτούμενης πορείας, ενώ το λογισμικό καταγράφει αυτή τη θέση στη μνήμη. Το πρόγραμμα μπορεί να τρέξει στη συνέχεια το ρομπότ σε αυτές τις θέσεις ή κατά μήκος της διαδρομής που έχει διδαχθεί. Αυτή η τεχνική είναι δημοφιλής για καθήκοντα όπως η βαφή.
Προγραμματισμός εκτός σύνδεσης: είναι όπου όλο το κελί, το ρομπότ και όλα τα μηχανήματα ή τα εργαλεία στον χώρο εργασίας αντιστοιχίζονται γραφικά. Το ρομπότ μπορεί στη συνέχεια να μεταφερθεί στην οθόνη και η διαδικασία να προσομοιωθεί. Η τεχνική αυτή είναι περιορισμένη διότι βασίζεται σε ακριβή μέτρηση των θέσεων του σχετιζόμενου εξοπλισμού και επίσης στηρίζεται στην ακρίβεια θέσης του ρομπότ που μπορεί ή δεν μπορεί να είναι σύμφωνη με ό, τι έχει προγραμματιστεί (βλ. την ακρίβεια και την επαναληψιμότητα, παραπάνω).
Άλλου είδους: χειριστές μηχανών χρησιμοποιούν συχνά συσκευές διεπαφής χρήστη, συνήθως οθόνες αφής, οι οποίες χρησιμεύουν ως ο πίνακας ελέγχου του χειριστή. Ο χειριστής μπορεί να εναλλάσσετε από πρόγραμμα σε πρόγραμμα, να κάνει προσαρμογές στο πλαίσιο ενός προγράμματος, αλλά και να λειτουργεί μια σειρά από περιφερειακές συσκευές που μπορούν να ενταχθούν στο ίδιο ρομποτικό σύστημα. Τέτοιες μπορεί να είναι μηχανισμοί τερματισμού, τροφοδότες που προμηθεύουν εξαρτήματα το ρομπότ, ιμάντες, όργανα διακοπής λειτουργίας εκτάκτου ανάγκης, συστήματα μηχανικής όρασης υπολογιστή, ασφάλεια κλειδώματος συστήματος, εκτυπωτές bar code και μια σχεδόν άπειρη σειρά από άλλες βιομηχανικές συσκευές, οι οποίες ελέγχονται μέσω του πίνακα ελέγχου χειρισμού.
Το εκπαιδευτικό μέσο ή το PC συνήθως αποσυνδέεται μετά τον προγραμματισμό και το ρομπότ τρέχει στη συνέχεια το πρόγραμμα που έχει εγκατασταθεί στον ελεγκτή του. Ωστόσο, υπολογιστές χρησιμοποιούνται συχνά για να «εποπτεύουν» το ρομπότ και τα τυχόν περιφερειακά, ή να παρέχουν πρόσθετο αποθηκευτικό χώρο για πρόσβαση σε πολλές πολύπλοκες διαδρομές και ρουτίνες.
Εργαλεία στην άκρη του βραχίονα
Τα πιο σημαντικά περιφερειακά ρομπότ είναι αυτά που επιδρούν στο τέλος της διαδρομής. Κοινά παραδείγματα μηχανών στο τέλος της διαδρομής περιλαμβάνουν μηχανές συγκόλλησης (όπως η MIG - συγκόλλησης όπλων, συγκολλητές σημείου κλπ), πιστόλια ψεκασμού και λείανσης, αφαίρεσης γρεζιών (όπως δίσκοι, περιστρεφόμενοι μύλοι, αφαίρεσης σκόνης κλπ.) και αρπάγες (συσκευές που μπορεί να «πιάσουν» ένα αντικείμενο, συνήθως είναι ηλεκτρομηχανικά ή συμπιεσμένου αέρα). Άλλος ένας τρόπος «πιασίματος» πραγμάτων είναι με τον τρόπο της ηλεκτρικής σκούπας (κενό αέρος). Τα περιφερειακά στο τέλος της διαδρομής είναι συχνά περίπλοκα, κατασκευασμένα να ταιριάζουν στο εκάστοτε αντικείμενο και συχνά ικανά να χειρίζονται μια σειρά αντικειμένων κάθε φορά. Μπορεί να χρησιμοποιούν διάφορους αισθητήρες για να βοηθήσουν τα συστήματα των ρομπότ για τον εντοπισμό, το χειρισμό, και την τοποθέτηση των προϊόντων.
Έλεγχος Κίνησης
Τοποθέτηση υπό από καρτεσιανές συντεταγμένες μπορεί να γίνει εισάγοντας τις συντεταγμένες στο σύστημα ή χρησιμοποιώντας ένα εκπαιδευτικό μέσο το οποίο κινεί το ρομπότ σε κατευθύνσεις στους άξονες X-Y-Z. Είναι πολύ πιο εύκολο για τον χειριστή να απεικονίσει κινήσεις πάνω / κάτω, αριστερά / δεξιά, κ.λπ. από το να κινεί μία μόνο σύνδεση κάθε φορά. Όταν η επιθυμητή θέση έχει επιτευχθεί αυτό ορίζεται στη συνέχεια με κάποιο τρόπο στο λογισμικό που χρησιμοποιεί το ρομπότ. π.χ. P1 - P5 παρακάτω:
Τυπικός Προγραμματισμός
Τα περισσότερα αρθρωτά ρομπότ δουλεύουν έχοντας αποθηκευμένες στη μνήμη τους μια σειρά από θέσεις. Και κινούνται σ’ αυτές ανά διαστήματα αναλόγως την συχνότητα του προγραμματισμού τους. Για παράδειγμα, ένα ρομπότ που μετακινεί αντικείμενα από το ένα μέρος στο άλλο θα μπορούσε να έχει ένα απλό πρόγραμμα «pick and place» παρόμοιο με το ακόλουθο:
Καθορισμός του προγράμματος:
Για παραδείγματα πώς είναι αυτό σε δημοφιλείς γλώσσες ρομπότ δείτε industrial robot programming.
Ιδιομορφίες
Το Αμερικανικό εθνικό πρότυπο για τα βιομηχανικά ρομπότ και τα ρομποτικά συστήματα - Απαιτήσεις ασφαλείας (ANSI/RIA R15.06-1999) καθορίζει ως ιδιομορφία "μια κατάσταση που προκαλείται από την παράλληλη ευθυγράμμιση δύο ή περισσότερων αξόνων ρομπότ με αποτέλεσμα την απρόβλεπτη κίνηση και ταχύτητα του ρομπότ." Είναι πιο σύνηθες στα ρομπότ που χρησιμοποιούν "καρπούς τριπλής κύλισης". αυτοί είναι οι καρποί όπου ο χειρισμός εκτροπής, λαβής και κύλισης περνούν από ένα κοινό σημείο. Ένα παράδειγμα της ιδιομορφίας του καρπού είναι όταν η διαδρομή μέσω της οποίας το ρομπότ κινείται προκαλεί τον πρώτο και τον τρίτο άξονα του καρπού του ρομπότ να ευθυγραμμιστούν. Ο δεύτερος άξονας του καρπού, στη συνέχεια, προσπαθεί να περιστραφεί 360° σε μηδενικό χρόνο για να διατηρήσει τον προσανατολισμό του τέλους της διαδρομής. Άλλος ένας κοινός προσδιορισμός αυτής της ιδιομορφίας ονομάζεται περιστροφή του καρπού. Το αποτέλεσμα από μια τέτοια ανωμαλία μπορεί να είναι αρκετά δραματικό και μπορεί να έχει αρνητικές συνέπειες για τον βραχίονα του ρομπότ, το τέλος της διαδρομής, καθώς και στη διαδικασία. Μερικοί κατασκευαστές βιομηχανικών ρομπότ προσπάθησαν να παρακάμψουν την κατάσταση αυτή με την μεταβολή ελαφρώς της πορείας του ρομπότ. Μια άλλη μέθοδος είναι να επιβραδυνθεί η ταχύτητα ταξιδιού του ρομπότ, μειώνοντας έτσι την ταχύτητα που απαιτεί ο καρπός για να κάνει τη μετάβαση. Η ANSI/RIA απαιτεί ώστε οι χρήστες να ενημερώνονται από τους κατασκευαστές ρομπότ για τις ιδιομορφίες που μπορεί να συμβούν αν το σύστημα χρησιμοποιείται χειροκίνητα.
Σύγχρονες και μελλοντικές εξελίξεις
Από το 2005, οι επιχειρήσεις ρομποτικών βραχιόνων έχουν φτάσει σε μια ώριμη κατάσταση, όπου μπορούν να προσφέρουν αρκετή ταχύτητα, ακρίβεια και ευκολία χρήσης για τις περισσότερες εφαρμογές. Η καθοδηγούμενη όραση (γνωστή και ως μηχανική όραση) φέρνει μια μεγάλη ευελιξία στα ρομποτικά κελιά. Ωστόσο, το τέλος της διαδρομής που συνδέεται με ένα ρομπότ είναι συχνά ένα απλό 2- θέσεων τσοκ συμπιεσμένου αέρα. Αυτό δεν επιτρέπει στο ρομποτικό κελί να χειρίζεται εύκολα διάφορα μέρη, σε διαφορετικούς προσανατολισμούς.
Χέρι-χέρι με την αύξηση των εκτός σύνδεσης προγραμματισμένων εφαρμογών, η βαθμονόμηση των ρομπότ γίνεται όλο και πιο σημαντική, προκειμένου να εγγυάται καλή ακρίβεια εντοπισμού θέσης.
Άλλες εξελίξεις περιλαμβάνουν συρρίκνωση των βιομηχανικών βραχιόνων για ελαφριά βιομηχανική χρήση, όπως η παραγωγή μικρών προϊόντων, η σφράγιση και η διανομή, τον ποιοτικό έλεγχο, την επεξεργασία δειγμάτων στο εργαστήριο. Τα εν λόγω ρομπότ συνήθως κατατάσσονται ως ρομπότ "πάγκου". Τα ρομπότ χρησιμοποιούνται στη φαρμακευτική έρευνα ως μια τεχνική που ονομάζεται απόδοση υψηλού ελέγχου.Τα ρομπότ πάγκου επίσης χρησιμοποιούνται σε καταναλωτικές εφαρμογές (μικρο-ρομποτικοί βραχίονες). Βιομηχανικοί βραχίονες μπορούν να χρησιμοποιηθούν και να προσαρμοστούν ακόμα και σε αυτόματα οδηγούμενα οχήματα (AGVs) για να καταστήσουν την αλυσίδα αυτοματοποίησης πιο ευέλικτη μεταξύ λήψης και τοποθέτησης.
Διάρθρωση της αγοράς
Η έκθεση του 2010 από τη Διεθνή Ομοσπονδία Ρομποτικής δείχνει ότι οι ιαπωνικές εταιρείες προηγούνται παγκοσμίως σε αποθέματα και πωλήσεις των πολλαπλών χρήσεων βιομηχανικών ρομπότ. Περίπου 60 τοις εκατό των εγκαταστάσεων είναι αρθρωτά ρομπότ, το 22 τοις εκατό ρομποτικές γερανογέφυρες, 13 τοις εκατό ρομπότ SCARA και 4 τοις εκατό κυλινδρικά ρομπότ. Η πλειοψηφία των εγκαταστάσεων είναι στον τομέα της αυτοκινητοβιομηχανίας. Υπάρχει αύξηση των πωλήσεων εκτός αυτοκινητοβιομηχανιών, όπως τα μέταλλα και τα πλαστικά.
Το 2007 η παγκόσμια αγορά αυξήθηκε κατά 3%, με περίπου 114.000 εγκατεστημένα νέα βιομηχανικά ρομπότ. Στο τέλος του 2007 υπήρχαν περίπου ένα εκατομμύριο βιομηχανικά ρομπότ σε χρήση, σε σύγκριση με τις περίπου 50.000 ρομπότ υπηρεσιών για βιομηχανική χρήση.
Εξωτερικοί σύνδεσμοι
Κατηγορία:Ρομπότ Κατηγορία:Βιομηχανία Βιομηχανικα ρομποτ
2-πεντένιο
Τα πεντένια-2 (αγγλικά: 2-pentene) είναι οργανική χημική ένωση, που περιέχει άνθρακα και υδρογόνο, με μοριακό τύπο C5H10 και ημισυντακτικό τύπο CH3CH2CH=CHCH3  Βρίσκεται σε δύο (2) γεωμετρικά ισομερή αλκένια, το 2Ε-πεντένιο και το 2Ζ-πεντένιο. Αμφότερα είναι μέλη της ομόλογης σειράς των αλκενίων.
Τα χημικά καθαρά 2-πεντένια, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτα υγρά.
Τα δύο (2) γεωμετρικά ισομερή μπορούν να διαχωριστούν με κλασματική κρυστάλλωση, λόγω σημαντικής διαφοράς των θερμοκρασιών τήξης τους.
Ονοματολογία
Η ονομασία «2-πεντένιο» προέρχεται από την ονοματολογία κατά IUPAC. Συγκεκριμένα, το πρόθεμα «πεντ-» δηλώνει την παρουσία πέντε (5) ατόμων άνθρακα ανά μόριο της ένωσης, το ενδιάμεσο «-εν-» δείχνει την παρουσία ενός (1) διπλού δεσμού μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες με χαρακτηριστικές καταλήξεις. Τέλος, προηγείται υποχρεωτικά ο αριθμός θέσης (2-), του διπλού δεσμού του, γιατί υπάρχει και άλλη δυνατή και μη ισοδύναμη θέση.
Δομή
Αυτός ο υδρογονάνθρακας έχει μόριο που δομικά αποτελείται από δύο (2) άτομα υδρογόνου, ένα αιθύλιο και ένα μεθύλιο ενωμένα με ένα ζεύγος ατόμων άνθρακα που συνδέονται μεταξύ τους με ένα διπλό δεσμό. Τα έξι (6) συνολικά άτομα [2 υδρογόνου + 4 (τα 2 με το διπλό δεσμό + το πρώτο άτομο άνθρακα από το αιθύλιο + το άτομο άνθρακα από το μεθύλιο)] είναι ομοεπίπεδα. Η γωνία είναι 119°, δηλαδή πολύ κοντά στις 120° που προβλέπονται για τον sp² υβριδισμό των ατόμων άνθρακα, που συνδέονται με διπλό δεσμό. Η περιστροφή του δεσμού C=C απαιτεί (σχετικά) υψηλή ποσότητα ενέργειας, γιατί απαιτεί την (προσωρινή) διάσπαση του π-δεσμού.
Ο π-δεσμός στο μόριο του 2-πεντενίου είναι υπεύθυνος για τη χρήσιμη δραστικότητά του. Η περιοχή του διπλού δεσμού χαρακτηρίζεται από (σχετικά) υψηλή ηλεκτρονιακή πυκνότητα, που επομένως είναι ευάλωτη σε επιδράσεις ηλεκτρονιόφιλων. Πολλές αντιδράσεις του προπενίου καταλύνται από διάφορα μέταλλα μετάπτωσης, που σχηματίζουν προσωρινά σύμπλοκα με τα π και π* τροχιακά του 2-πεντενίου.
Με αφυδάτωση αλκανολών
Με ενδομοριακή αφυδάτωση 2-πεντανόλης παράγεται 2-πεντένιο. Η αντίδραση ευνοείται σε σχετικά υψηηλές θερμοκρασίες, >150 °C :
Με απόσπαση υδραλογόνου
Με απόσπαση υδραλογόνου (HX) από 2-αλοπεντάνιο παράγεται 2-πεντένιο :
Με απόσπαση αλογόνου
Με απόσπαση αλογόνου (X2) από 2,3-διαλοπεντάνιο παράγεται 2-πεντένιο :
Με μερική καταλυτική υδρογόνωση
Με μερική καταλυτική υδρογόνωση 2-πεντινίου παράγεται 2-πεντένιο, και μάλιστα στερεοειδικά, δηλαδή με δυνατότητα παραγωγής του ενός ή του άλλου γεωμερικού ισομερούς, ανάλογα με τη χρήση των αντιδραστηρίων : 1.
2.
Με επίδραση φωσφοροϋλιδίων σε καρβονυλικές ενώσεις
Με επίδραση φωσφοροϋλιδίου σε αιθανάλη (μέθοδος Βίττινγκ, Wittig reaction) παράγεται 2-πεντένιο. Π.χ. :
Ενυδάτωση
1. Επίδραση θειικού οξέος (H2SO4) και στη συνέχεια νερού (ενυδάτωση). Παράγεται σχεδόν ισομοριακό μείγμα :
2. Υδροβορίωση και στη συνέχεια επίδραση με υπεροξείδιο του υδρογόνου (Η2O2). Παράγεται σχεδόν ισομοριακό μείγμα 2-πεντανόλης και 3-πεντανόλης :
3. Αντίδραση με οξικό υδράργυρο [(CH3COO)2Hg] και έπειτα αναγωγή. Παράγεται σχεδόν ισομοριακό μείγμα 2-πεντανόλης και 3-πεντανόλης :
4. Υπάρχει ακόμη η δυνατότητα αλλυλικής υδροξυλίωσης κατά Πρινς (Prins) με επίδραση αλδευδών ή κετονών σε 2-πεντένιο, απουσία νερού. Π.χ. με μεθανάλη προκύπτει σχεδόν ισομοριακό μείγμα 2-μεθυλο-2-πεντεν-1-όλης και 2-αιθυλο-2-βουτεν-1-όλης :
Προσθήκη υποαλογονώδους οξέως
Με επίδραση (προσθήκη) υποαλογονώδους οξέος (HOX) σε 2-πεντένιο παράγεται σχεδόν ισομοριακό μείγμα 2-αλο-3-πεντανόλης και 3-αλο-2-πεντανόλης :
Καταλυτική υδρογόνωση
Με καταλυτική υδρογόνωση 2-πεντενίου σχηματίζεται πεντάνιο. Π.χ. :
Αλογόνωση
1. Με προσθήκη αλογόνου (X2) (αλογόνωση) σε 2-πεντένιo έχουμε προσθήκη στο διπλό δεσμό. Παράγεται 2,3-διαλοπεντάνιο. Π.χ. :